cyanic-selkie/wikianc huggingface dataset:
Maki mağarası
Turizm
Mağaraya daxil olmaq üçün nəzərdə tutulmuş açıq bölgəyə ancaq maşın və ya avtobusla çatmaq mümkündür. Girişə gedən yol qısa uçurumda dırmaşmaqdan keçir. 313 Milli Yolu ilə mağaranın girişinə 30 dəqiqəyə çatmaq olar.
Mağaranı saat 8:30-dan saat 17:00-a qədər ziyarət etmək olar. Saat 16:30-da girişlər bağlanılır. Mağaraya giriş haqqı böyüklər və ali məktəb şagirdləri üçün 1000 yendir. Orta məktəb şagirdləri üçün bu məbləğ 800 yen, balaca uşaqlar üçün 500 yendir.
Xanəgah (Xudafərin)
Xanəgah - İranın Şərqi Azərbaycan ostanının Xudafərin şəhristanı ərazisinə daxil olan kənd.
Əhalisi
2006-cı il məlumatına görə kənddə 90 nəfər yaşayır (16 ailə).
Qiymət Məhərrəmli
Qiymət Məhərrəmli (Qiymət Məmmədiyə qızı Məhərrəmli; d.2 dekabr, 1963; Şəki, Vərəzət k.) — şair, publisist, 1998-ci ildən Azərbaycan Yazıçılar Birliyinin üzvü, Azərbaycan Jurnalistlər Birliyinin üzvü (1998).
Həyatı
1963-cü ildə dekabrın 2-də Azərbaycanda Şəki rayonunun Vərəzət kəndində anadan olub. Baş Zəyzid kənd orta məktəbini bitirdikdən sonra ailəlikcə Bakıya köçmüş, 1988–1992-ci ildə 222 saylı uşaq bağçasında tərbiyəçi, 1992-ci ildə istehsalat texniki komplektləşmə idarəsində mühasib, 1993-cü ildə isə təmir-tikinti sahəsində hesabdar işləmişdir. 1993–1995-ci illərdə Bakı Məktəbəqədər Pedaqoji Texnikumunda təhsil almış Qiymət xanım, 1995–2000-ci illərdə Nəsrəddin Tusi adına Azərbaycan Dövlət Pedaqoji Universitetinin filologiya fakültəsinin axşam şöbəsində bakalavr pilləsi üzrə ali təhsil almış, 2002-ci ildə həmin universiteti magistr pilləsi üzrə bitirmişdir. 2007-ci ildə namizədlik dissertasiyasını müdafiə edib.
Fəaliyyəti
1998-ci ildə "Maarifçi" qəzetində ELm, təhsil, mədəniyyət şöbəsinin müdiri, iki ildən sonra baş redaktoru olmuşdur. 2001-ci ildən AMEA Əlyazmalar İnstitutunda elmi fəaliyyətə başlamış, 2014-cü ilin noyabr ayınadək burada işləmiş, daha sonra iş yerini AMEA Folklor İnstitutuna dəyişmişdir. Hal-hazırda AMEA Folklor İnstitutu "Cənubi Azərbaycan folkloru" şöbəsinin böyük elmi işçisi, filologiya üzrə fəlsəfə doktorudur. 2009-cu ildən "Elimiz.Günümüz" qəzetinin təsisçisi və baş redaktorudur. Müxtəlif illər ərzində "Xəmsə", "Qafqaz" jurnallarının, "Ərən", "Planet-press", "Ana Vətən çağırır", "Milli Qəhrəmanlar" qəzetlərinin redaktoru olub. 2008-ci ildən "Elimiz.Günümüz" adlı elmi-ədəbi, mədəni-kütləvi publisistik qəzetin təsisçisi və baş redaktorudur. Gürcüstanda nəşr olunan "Meydan" dərgisinin Azərbaycan təmsilçisidir. Müxtəlif ölkələrdə Beynəlxalq elmi konfrans və simpoziumlarda, şeir yarışmalarında və poeziya festivallarında iştirak etmişdir. Türkiyədə keçirilən şeir yarışmasında qalib gələrək ödülə layiq görülmüşdür. Qiymət Məhərrəmli AzərKİVİHİ-nin "Məhsəti Gəncəvi" mükafatına, müxtəlif fəxri fərmanlara layiq görülmüşdür. Bədii yaradıcılığa erkən yaşlarından başlayan şair ilk şeirlərini 80-çi illərdən qəzet və jurnallarda çap etdirir. İlk şeiri Məmməd İsmayılın rəhbərlik etdiyi "Gənclik" jurnalında (1988) işıq üzü görüb. "Ürəyimdən nələr keçir" adlı ilk şeirlər kitabı 1996-cı ildə nəşr olunmuşdur. Ölkəmizdə və xaricdə — Türkiyə, İran, Gürcüstan, Qırğızıstan, Almaniya, İsveç, Hollandiya və digər ölkələrdə, həmçinin Moskvada, Sankt-Peterburqda, Sevastopolda və digər şəhərlərin mətbu orqanlarında şeirləri çap olunub.
Xalq şairi Bəxtiyar Vahabzadə Qiymət Məhərrəmlinin ədəbi yaradıcılığına yüksək qiymət verərək, "Ədəbiyyat qəzeti"nin 1998-ci il 20 mart tarixli sayında onun şeirləri barəsində "Alt qat" adlı yazı ilə çıxış etmişdir. Xalq artisti, xanəndə Könül Xasıyeva 2011-ci ildə Qiymət xanımın şeirlərindən ibarət "Könüldən-könüllərə" adlı muğam diski buraxdırmışdır. Şeirlərinə xeyli sayda mahnı və marş yazılmışdır. Dəfələrlə "Ovqat" və "Səhər sovqatı" adlı yüksək reytinqli TV verilişlərinin qonağı olub.
Şimali Sakit okean cərəyanı
Şimali Sakit okean cərəyanı (bəzən Şimali Sakit okean dreyfi olaraq adlandırılır)— Sakit okeanda 30-50° şm. enlikləri arasında qərbdən şərqə doğru yavaş axan isti okean cərəyanıdır.
Xüsusiyyətləri
Şimali Sakit okean cərəyanı Sakit okeanın subarktik hissəsinin cənubu və subtropik hissəsinin şimal hissələri arasında formalaşır. Cərəyan Yaponiyanın sahillərindən şimala doğru davam edən Kurosio cərəyanının toqquşması və Sakit okeanın şimal-qərbində cənuba axan soyuq subarktik Oyaşio cərəyanından yaranır. Sakit okeanın şimal-şərqində Britaniya Kolumbiyasının cənubunda cənuba doğru axan Kaliforniya cərəyanı və şimala axan Alyaska cərəyanlarına bölünür.
Leonidas Kiriakou
Leonidas Kiryaku (24 fevral 1998-ci ildə anadan olub) — Kipr Birinci Diviziya təmsilçilərindən olan Apollon Limassol klubunda müdafiəçi kimi çıxış edən peşəkar Kipr futbolçusudur.
Klub karyerası
Kiryaku öz peşəkar karyerasında debütünü 20 may 2017-ci ildə 2016-17 mövsümünün son oyununda APOEL klubuna qarşı oyunda etmişdir. O, 70 dəqiqə meydanda mübarizə aparmışdır. Həmin görüşdə Apollon rəqibi ilə 2-2 hesabı ilə bərabərə qalmışdır.
Euphorbia hexadenia
—  aləminin  dəstəsinin  fəsiləsinin  cinsinə aid bitki növü.
Bakeu (judets)
Bakeu judetsi  — Qərbi Moldova regionunda yerləşən Rumıniya judetsi.
Əhalisi
2007-ci ildə əhalinin sayı 719 844 nəfər təşkil, əhalinin sıxlığı — 108,72 nəf./km².
Milli tərkibi
2002-ci ilə əsasən :
İnzibati bölgüsü
Judetsə 3 bələdiyyə, 5 şəhər və 85 kommuna daxildir.
Tirion Lannister
300px|thumb|right|Tirion Lannister Cofri Barateonun qətliylə bağlı məhkəmədə Tirion Lannister, Şeytan və ya Yarı adam  — amerikan yazıçısı Corc R. R. Martinin "Buz və odun nəğməsi" romanının və romandan adaptasiya olunmuş "Taxtların oyunu" serialının personajı. Romandakı hadisələrin bir hissəsi Tirion Lannisterin baxış bucağından verilir. Bu personajı yaratmaq Corc R. R. Martinin ağlına 1981-ci ildə "Vindheyvn" romanını yazarkən gəlmişdi. The New York Times Tirionu yazıçının "ən yaxşı tapıntılarından" və ən məşhur xarakterlərindən biri adlandırıb. Martin də Tirionu serialdakı favoriti adlandırıb.
Tirion "Buz və odun nəğməsi"nin "Taxtların oyunu" adlı ilk kitabında (1996) Vesteros krallığının ən varlı və ən güclü ailələrindən biri olan Lannisterlərə mənsub, çok kiçik boylu bir adam olaraq təqdim edilib. Tirion Lannister indiyə qədər yayımlanmış kitablardan yalnız "Qarğaların ziyafəti"ndə (2005) yoxdur. Xarakterin çox məşhur olması 2013-cü ildə Corc R. R. Martin və "Bantam Books" nəşriyyat evinin Tirionun kitablardakı sitatlarından ibarət "Tirion Lannisterin hazırcavablılığı & müdrikliyi" adlı kolleksiyanı çap etməsinə səbəb olub.
Romanda Tirion bir Lannister kimi statusunu istifadə edərək həyatı boyu lağa qoyulmasının təsirini azaltmaq istəyir. O, heç kəs tərəfindən ciddi qəbul edilmədiyini bildiyi üçün əksiklərini şərab, hazırcavablılıq və istədiyi hər şeyi eləməklə örtməyə çalışır. Əvvəlcə Keytilin Stark və Liza Arrenin əlindən canını xilas edən Tiriona daha sonra atası Tayvin Lannister Kral Torpaqlarını qaydaya salmağı əmr edir. Tirion şəhəri və ondan nifrət edən ailəsini Stannis Barateonun hücumundan qorumaq üçün çox çalışsa da, atası qayıtdıqdan sonra saray ərkanının qəzəb və intriqaları qarşısında çarəsiz qalır. O, Cofri Barateonun ölümünə görə günahlandırıldıqdan sonra atası Tayvin Lannisteri öldürərək Essosa qaçır.
Tirion Lannister "Taxtların oyunu" serialında amerikan aktyoru Piter Dinkleyc tərəfindən canlandırılır.
Euphorbia hildebrandtii
—  aləminin  dəstəsinin  fəsiləsinin  cinsinə aid bitki növü.
Bistritsa-Neseud (judets)
Bistritsa-Neseud judetsi  — Transilvaniya regionunda yerləşən Rumıniya judetsi.
Əhalisi
Milli tərkibi:
Əhali sayının dinamikası:
İnzibati bölgüsü
Judetsə 1 bələdiyyə, 3 şəhər və 56 kommuna daxildir.
Abbasağa Azərtürk
Hüseynov Abbasağa Əli oğlu (Azərtürk; ) — Azərbaycan şairi, Azərbaycan Yazıçılar Birliyinin üzvü (1978).
Həyatı
Ədəbi fəaliyyətə 60-cı illərdən başlamışdır. İlk mətbu şeiri 1964-cü ildə çapdan çıxmışdır.
İlk kitabı "Atlılar" 1964-cü ildə işıq üzü görmüşdur. "Mənim qismətim", "Od oğlu", "Anama minnətdaram", "Cəlilabad dastanı", "Qaraçı nəğmələri" və "Qaya sükutu" kimi kitabların müəllifidir. Bu kitablarda toplanan şeir və poemalardan odlu-alovlu bir şairin vətəndaşlıq, azadlıq, insan və gözəllik haqqında bədii təsvir vasitələri ilə zəngin ürək sözləri toplanmışdir.
Abbasağa Azərtürk fəhləlikdən şeirə gələn şairlərdəndir. "Qaradağneft" mədənində operator köməkçisi, əsaslı təmir, geoloji-kəşfiyyat, baş tikinti idarələrində, şin və gəmi təmiri zavodlarında fəhlə işləmişdir.
Azərbaycan Dövlət Pedaqoji Universitetinin dil və ədəbiyyat fakultəsini bitirmişdi, 1968-ci ildən ömrünün sonunadək Cəlilabad şəhəri ndəki 7 saylı orta məktəbdə Azərbaycan dili və ədəbiyyat müəllimi olmuşdur. Abbasağa Azərtürk həm klassik, həm də müasir janrlarda özünəməxsus, orijinal şeirlər yazırdı.
8 avqust 1998-ci ildə Cəlilabad şəhəri ndə vəfat etmişdir.
Xoştəzə (Xudafərin)
Xoştəzə - İranın Şərqi Azərbaycan ostanının Xudafərin şəhristanı ərazisinə daxil olan kənd.
Əhalisi
2006-cı il məlumatına görə kənddə 32 nəfər yaşayır (9 ailə).
Euphorbia geroldii
—  aləminin  dəstəsinin  fəsiləsinin  cinsinə aid bitki növü.
Yuto Naqatomo
(d. 12 sentyabr 1986) — Yaponiya futbolçusu.
Milli komanda karyerası
Yaponiya milli komandasının heyətində 86 oyun keçirib, 3 qol vurub.
Nina Kralyiç
Nina Kralyiç (Nina Kraljić; ) — Xorvatiya müğənnisi, bəstəkarı və aktrisası. O, əsasən Xorvatiyanın The Voice səs yarışmasında qələbəsinə görə və Xorvatiyanı 2016 Avroviziya Mahnı Müsabiqəsində təmsil etməsinə görə tanınır. 2016-cı ildə Nina Xorvatiyanın Porin musiqi mükafatına layiq görülmüşdür. Onun Samo adlı debüt albomu həmin ilin sentyabr ayında işıq üzü görmüşdür.
Həyatı
Nina Kralyiç 4 aprel 1992-ci ildə Xorvatiyada anadan olmuşdur. Onun atası Jelko, anası isə İrena Kralyiçdir. Tena adlı özündən yaşda kiçik bacısı var. Uşaqlıq illərindən musiqiyə həvəsli olan Nina ilk səhnə təcrübəsini 2009-cu ildə Xorvatiyanın Got Talent məharət yarışmasında iştirakdan almışdır. O, yarışmada onuncu yeri tutmuşdur. 14 yaşında ikən Nina musiqi təhsili almaq üçün ailəsindən ayrılmış və ölkənin Riyeka şəhərinə köçmüşdür. Orada yerləşən musiqi akademiyasında Nina opera üzrə təhsil almışdır.
Musiqi karyerası
thumb|left|Nina Kralyiç Avroviziya 2016 səhnəsində Nina Kralyiç 2015-ci ildə Xorvatiyanın The Voice səs yarışmasında iştirak etmişdir. Yarışmada Nina Jak Hudekin komandasında yer almışdır. O, yarışmadakı yüksək səviyyəli ifaları nəticəsində bir milyondan artıq səs toplayaraq yarışmanın qalibi elan edilmişdir. Həmin ilin iyun ayında Ninanın debüt sinqlı, folk musiqi elementləri ilə zəngin müasir tərzdə bəstələnmiş ballada "Zaljuljali smo svijet" təqdim edilmişdir.
2016-cı ilin fevral ayında Xorvatiyanın HRT telekanalı Nina Kralyiçin ölkəni İsveçin paytaxtı Stokholmda keçirilən Avroviziya 2016-da təmsil edəcəyini elan etmişdir. İfaçının Stokholm səhnəsində səsləndirdiyi mahnı "Lighthouse" mart ayında dinləyicilərə təqdim olunmuşdur. Həmin ayda Nina "Ən yaxşı yeni artist" kateqoriyası üzrə Xorvatiyanın nüfuzlu Porin mükafatına layiq görülmüşdür.
Avroviziya üçün keçirilən uzun məşqlərdən sonra Nina Kralyiç 10 may tarixində baş tutan müsabiqənin yarımfinal mərhələsində 5-ci nömrə altında səhnə almışdır. Nəticədə Nina 133 xalla 10-cu yerdə qərarlaşaraq, Xorvatiyanı son yeddi ildə ilk dəfə final mərhələsinə yüksəltməyə nail olmuşdur. Müsabiqənin finalında bir daha öz mahnısını ifa edən Kralyiç 26 ölkə təmsilçisinin mübarizə apardığı şouda 73 xal toplayaraq, 23-cü yerdə qərarlaşmışdır.
Nina Kralyiçin Samo adlı debüt albomu 2016-cı ilin sentyabr ayında işıq üzü görmüşdür. Albomda yer alan 12 mahnıdan ikisi məhz ifaçının özü tərəfindən bəstələnmişdir.
Olimbios Antoniades
Olimbios Andonyadis (19 iyun 1998-ci ildə anadan olub) — Kipr Birinci Diviziya təmsilçilərindən olan Apollon Limassol klubunda müdafiəçi kimi çıxış edən peşəkar Kipr futbolçusudur.
Klub karyerası
Antoniades öz peşəkar karyerasında debütünü 20 may 2017-ci ildə 2016-17 mövsümünün son oyununda APOEL klubuna qarşı oyunda etmişdir. O, 85-ci dəqiqədə Arkadiuş Pieçi əvəz etmişdir. Həmin görüşdə Apollon rəqibi ilə 2-2 hesabı ilə bərabərə qalmışdır.
Lacrimas Profundere
Lacrimas Profundere - Alman qotik metal qrupu, mənası (latın dilində "göz yaşı axıtmaq")
Haqqında
"Lacrimas Profundere" qrupu Oliver Schmid və qardaşı Christopher Schmid tərəfindən 1993-cü ilin əvvəllərində quruldu. Lacrimas o illərdə doom metalı qotik elementlərlə birləşdirən nadir qruplardan idi. Daha sonra 1995-ci ildə (skripka və vokal)-a Anja Hötzendorfer qrupa  qatıldı. Anja-nın klassik musiqi keçmişi olması qrupun musiqi quruluşuna olduqca təsir etmişdi. Klassik musiqi elementlərinə olduqca sıx bir şəkildə yer verərək ilk albomlarını 1995-ci ildə "... And The Wings Embraced Us"-u çıxartdılar. Albom çıxdıqdan sonra olduqca yaxşı reaksiyalar aldı və bu albomdan "Snow" sinqlı və "Deathophobia-Sampler IV" adlı compilation albomda çıxarıldı.İkinci albom üçün işləməyə başlayan qrup, İsveçli albom şirkəti "Witchhunt Records" ilə müqavilə imzalayaraq, 2. albomları olan "La Naissance D'Un Rêve" dinləyicilərin ixtiyarına verildi.
1999-cu ildə qrup məşhur Napalm Records albom şirkəti müqavilə imzalayaraq, "Memorandum" adlı albom çıxarıldı. 2001-ci ildə isə "Burning: A Wish" adlı albom çıxarıldı, bu albomda Oliver-in qardaşı Christopher Schmid bu albomdaki mahnılarda ağır vokal ilə oxuyaraq qrupun ilk ağır musiqilərdən ibarət albomu olmuşdur. Bu albomdan sonra qrup Avropa və Latın Amerikası ölkələrində konsertlər də çıxış etmişdir.
Lacrimas Profundere-nin daha sonrakı albomlar 2002-ci ildə "Fall, I Will Follow" və 2004-cü ildə "Ave End" albomları olmuşdur.
2007-ci ildə Kristofer Şmid konsertlərdəki stres və yorğunluqdan ötrü qrupdan ayrıldı, onun yerinə Rob Vitacca qrupa qatıldı.
Qızılı kefal
Qızılı kefal (Liza parsia) — cinsinə aid heyvan növü.
Yayılması
Atlantik okeanında İngiltərədən Cənubi Afrikaya qədər, eləcə də Aralıq, Qara və Azov dənizlərində yayılıb. Xəzər dənizində geniş yayılmışdır. Orta və Cənubi Xəzərin sahilə yaxın yerlərində və habelə Şimali Xəzərin bir sıra rayonlarında yayılmışdır.
Morfoloji əlamətləri
D IV,19, A III 9 şüa var.Pilorik çıxıntıların sayı 7-9-dur. Bədəni uzunsov-girdəvarıdır, burun hissəsi kütdür. Pulcuq örtüyü geri burun dəliyinə qədər çatırsa da rostrumun üzərində pulcuqsuz enli zolaq olur.Bədəni üzərində bir neçə qızılı rəngdə zolaq, qəlsəmə qapağı üzərində isə həmin rəngdə ləkələr olur. Uzunluğu Qara dənizdə 50 sm Xəzər dənizində 55 sm-ə, kütləsi müvafiq olaraq 0,7-5 kq-a çatır,1 2 ilə qədər yaşayır.
Yaşayış yeri və həyat tərzi
Qızılı kefal sırf dəniz balığıdır. Onlar dənizdə yaşayır və çoxalır. Heç vaxt çaylara keçmir. Lakin ilin fəslindən asılı olaraq areal daxilində dənizin bir hissəsindən başqa hissəsinə miqrasiya edir. Ovda təsadüf edilən qızılı kefalın uzunluğu 25-55 sm, kütləsi 2-2,5 kq olur. Dənizin dibində qidalanırlar, onların mədəsi həmişə lil ilə dolu olur. Körpələr dənizdə ilk zamanlar planktonla, daha sonra molyusklarla qidalanmağa başlayır.
Çoxalması
Qızılı kefal 3-4 yaşında cinsi yetişkənliyə çatır. Avqust - oktyabr aylarında Orta Xəzərdə, sahildən 20-50 mil aralı, 400–600 m dərinlikdə, suyun temperaturu 20-22 °C olduqda kürüsünü tökür. Kürüsü pelagikdir. Qızılı kefalın kürüsü dənizin duzlu-luğu 13‰ olan su qatında, temperaturu 17,8-29 °C olan zonalarda təsadüf olunur. Məhsuldarlığı yüksəkdir. 25-30 sm uzunluğunda olan qızılı kefalın verdiyi kürünün miqdarı 500-600 min ədədə çatır. 45-50 sm uzunluğunda olan iri fərdlər isə 2-3 milyon ədəd kürü verir. Kürüsü çox xırda (1 mm-dək) olur. Temperaturdan asılı olaraq su səthində mayalanmış kürülərdən 1,5-2 günə sürfələr əmələ gəlir. Sürfələr inkişaf etdikcə sahilə yaxınlaşır və orada zooplankton və ilbizlərlə intensiv qidalanır.
Təsərrüfat əhəmiyyəti
Çox cəld balıqlardır, tordan qaçdıqları üçün ovlanması çətinlik törətdiyindən mövcud ehtiyatından tam istifadə olunmur. Azərbaycanda 1942-ci ildən qızılı kefal başlıca olaraq Sara yarımadası rayonunda Böyük Qızılağac körfəzində atma torla tutulur.
Mühafizə tədbirləri
Son illərdə qoruq rejiminin güclənməsi ilə bağlı olaraq Böyük Qızılağac körfəzində onun tutulması qadağan edilmişdir.
Xarici keçidlər
Кефаль
Turizm sənayеsi müəssisələri
Turizm sənayеsi müəssisələri— turistlərə хidmətlə məşğul оlan, amma turizmə birbaşa aidiyyəti оlmayan və iqtisadiyyatın başqa sahələrinə şamil еdilən firmalardır.
Mеhmanхana kоmplеksləri
Yеrləşdirmə və turistlərə хidmət üzrə iri mərkəzlərdir. Yеrləşdirmə хidməti ilə yanaşı təklif еdilən хidmətlər əsasən, qidalanmanın, mеhmanхanada yaşayanlar üçün nəqliyyat bilеtlərinin alınması və əyləncə prоqramlarının təşkili, taksi sifarişi və avtоnəqliyyatın kirayə еdilməsi, simpоzium və tоplantılar kеçirilməsi üçün yеr (zal) ayrılması, ticarət, mədəni-sağlamlıq və əyləncə хidmətlərindən və s. ibarətdir. Mеhmanхana biznеsində iflasa uğramamaq üçün yоllar aхtarmaq məcburiyyəti qarşısında qalan, pərakəndə halda fəaliyyət göstərən mеhmanхanalar birləşirlər. Bеlə birliklərin yaradılması aşağıdakı şərtlər əsasında həyata kеçirilir:
Mərdanaqum (Xudafərin)
Mərdanaqum - İranın Şərqi Azərbaycan ostanının Xudafərin şəhristanı ərazisinə daxil olan kənd.
Əhalisi
2006-cı il məlumatına görə kənddə 730 nəfər yaşayır (176 ailə).
İqtisadiyyat
Kənd Qaradağ vilaytətində ən məşhur nar və üzüm istehsalının mərkəzidir. Bu məhsullar soyuducu tələb etmədən altı aydan çox saxlanılmaq üçün xarakterik bir potensiala malikdir. Bu xüsusiyyət 1830-cu illərdə Qaradağı gəzən Robert Miqnan tərəfindən qeyd edilmişdir. Hər il oktyabr ayının ikinci yarısında kənddə icra nümayənləyinin rəhbərliyi tərəfindən Nar Festivalı təşkil edilir. Festivalın əsas xüsusiyyəti aşıq musiqisinin ifasıdır.
Epye-le-Luvr
Epye-le-Luvr — Fransada bələdiyyə, region — İl-de-Frans, departament  — Val-d'Uaz, rayon — Sarsel, kanton — Qoness. Əhalisi — 61 nəfər (1999).
Bələdiyyə Paris şəhərinin təxminən 25 km şimal-şərqində, Serji bələdiyyəsinin 36 km şərqində yerləşir.
Demoqrafiya
Əhalinin dinamikası (Cassini и INSEE ):
Ervand Sevortyan
Ervand Sevortyan — Sovet türkoloqu, etimoloqu, pedaqoq, filologiya elmləri doktoru, professor, RSFSR-in əməkdar elm xadimi. Türk dillərinin etimoloji sözlükləri içində ən iri həcmli və ən əsaslı etimoloji sözlüyün müəllifidir.
Həyatı
1901-ci ildə dünyaya göz açıb, 1930-cu ildə Simferopoldakı Krım Pedaqoji İnstitutunu bitirir. Daha sonra Moskva Dilçilik Elmi-Tədqiqat İnstitutunda aspiranturanı başa vurub həmin institutda elmi işçi kimi çalışır, bir neçə il türk dilləri bölməsinin müdiri olub. Eyni zamanda pedaqoji fəaliyyətlə məşğul olub: Moskva Fəlsəfə, Ədəbiyyat və Tarix İnstitutunda, Moskva Şərqşünaslıq İnstitutunda, Moskva Dövlət Universitetində, Xarici Dillər İnstitunda dərs deyib. 1957-ci ildə "Azərbaycan ədəbi dilində affiksal (şəkilçi köməkliyi ilə) feildüzəltmə" mövzüsunda doktorluq işini müdafiə edir. 1958-ci ildə "Türk dillərinin etimoloji sözlüyü"nün (8 cilddə, 1978-2008) üzərində işlərə başlayır. Sözlüyün I cildinin dərc edilməsi, II-IV cildlərin çapa hazırlanması Sevortyan tərəfindən görülür, ölümündən sonra iş həmkarları tərəfindən davam etdirilir.
Türk Dil Qurumunun müxbir üzvü olub (1957).
Euphorbia glauca
—  aləminin  dəstəsinin  fəsiləsinin  cinsinə aid bitki növü.
Makoto Hasebe
(d. 18 yanvar 1984) — Yaponiya futbolçusu.
Milli komanda karyerası
Yaponiya milli komandasının heyətində 95 oyun keçirib, 2 qol vurub.
Bixor (judets)
Bixor judetsi  — Transilvaniyada yerləşən Rumıniya judetsi, Macarıstan ilə sərhəddir.
Əhalisi
2007-ci ildə əhalinin sayı 594 131 nəfər təşkil edirdi, sıxlığı — 78,75 nəf./km².
Milli tərkibi: Əhali sayının dinamikası:
İnzibati bölgüsü
Judetsə 4 bələdiyyə, 6 şəhər və 90 kommuna daxildir.
İnsan hüquqları heykəli
İnsan Hüquqları heykəli və ya İnsan Hüquqları abidəsi  — Türkiyə nin paytaxtı olan Ankara şəhərində yerləşən heykəl.
Haqqında
Heykəl 1990-cı ildə heykəltaraş Mətin Yurdanur tərəfindən bürüncdən hazırlanmışdır. Heykəl, Ümumdünya insan hüquqları bəyannaməsini oxuyan bir qadını təsvir edir. Heykəl sonuncu dəfə 2010-cu ildə yenilənmişdir. 2017-ci ildə heykəl hökumət tərəfindən mitinqlərin qarşısını almaq üçün barrikadaya alınmışdır.
İrmaşlı kilsəsi
İrmaşlı Kilsəsi və ya yerli xalq arasında Pir olaraq bilinən XVI–XVII əsrə aid olduğu güman edilən xristyanlıq abidəsi.
Alman qafqazşünası Yost Gippertə görə mətnin tərcüməsi "Mən, Elxan bəy, Toloyxanın oğlu, rəhmətlik məlik Tarsayiç üçün bu müqəddəs xaçı qoyuram" olaraq təqdim edilmişdir.
Xarici keçidlər
İrmaşlı Kilsəsi
Altı nömrəli palata (film, 1994)
Altı nömrəli palata tammetrajlı televiziya tamaşası rejissor Bəhram Osmanov tərəfindən 1994-cü ildə ekranlaşdırılmışdır. Azərbaycan televiziyası nda istehsal edilmişdir. Filmdə hadisələr paslanmış, ətrafı köhnə xarabalıqlarla əhatələnmiş bir yerdə yerləşən 6 bömrəli palatada baş verir. Əsas rolları Abbas Qəhrəmanov, Ayşad Məmmədov, Elxan Ağahüseynoğlu, Qurban İsmayılov və Elxan Quliyev ifa edirlər.
Məzmun
Filmdə hadisələr paslanmış, ətrafı köhnə xarabalıqlarla əhatələnmiş bir yerdə yerləşən 6 bömrəli palatada baş verir. Buradakı xəstələr unudulmuş, tərk edilmiş xəstələrdir. Onlara kimsə baş çəkmir. Hər bir xəstənin özünəməxsus xəstəliyi var: biri gecə-gündüz qüssə içində olur, biri səhərdən -axşama kimi küçələrdə dilənir, hamıya qulluq edir, yoldaşlarına su verir, bütün bu xidmətləri yazığı gəldiyi üçün və ya humanistliklə etmir, yalnız bunu etmək istəyir vəssalam. Palatada gənc xəstə olan İvan isə bura təqibolunma xəstəliyindən əziyyət çəkdiyi üçün salınır. Çox savadlı olan, mütaliə etməyi sevən İvan çox acılar çəkmişdir: ilk öncə universitetdə oxuyarkən atasını itirmiş, daha sonra isə anasını. Pulsuzluqdan əziyyət çəkmişdir. Bir gün küçə ilə addımlayarkən ona elə gəlir ki, kimsə onu izləyir, arxasına düşüb, beləcə onda bu fobiya yaranır və nəticədə isə onu bu palataya salırlar.
Dövrün tibbi şəraitinin pis olması, dəlilərə laqeyd yanaşılma, həqiqətin ayaq altına alınması və.s filmdə yer almışdır. Həyatda daim əzab-əziyyət görən İvan Dmitriç və hər şeyə laqeyd yanaşan, sionist Andrey Yefimiç. Eyni zamanda xəstəxanadakı digər xəstələr, onların davranışı əsərdə olduğu kimi filmdə də çox mükəmməl təsvir olunmuşdur.
Film Anton Çexovun əsəri əsasında çəkilib.
Filmin üzərində işləyənlər
Əsərin müəllifi: Anton Çexov Ssenari müəllifii: Bəhram Osmanov Rejissori: Bəhram Osmanov Operatori: Eldar Məmmədov Rəssami: Oqtay Quliyev Prodüseri: Ramiz Həsənoğlu
Rollarda
Abbas Qəhrəmanov — Ragin Ayşad Məmmədov Elxan Ağahüseynoğlu Qurban İsmayılov Elxan Quliyev Rəzzaq Məmmədov
Mənbə
Çexov – 6 nömrəli palata
Həmçinin bax
Azərbaycan filmlərinin siyahısı 1994-cü ilin Azərbaycan filmləri 1990-cı illər Azərbaycan filmlərinin siyahısı
Trans milli korporasiyalar
Təsiredici nüfuzları, çoxmilyardlıq investisiyon qüdrətləri ilə qloballaşma prosesini stimullaşdırırlar. Hərtərəfli mühafizə sistemləri, yüksək maddi-texniki baza ilə təhciz edilmiş elmi-tədqiqat institutları, laboratoriyaları, konstruktor büroları TMK-nın artan potensialını, rəqabət qüdrətini təmin edir. Belə strateji istiqamət milli kapitalın fəaliyyətinin beynəlmiləlləşdirilməsi, transmilli kapitalın maraqlarının qloballaşması ilə və əvəzlənməsini gerçəkləşdirir. Hazırda dünya təsərrüfatının mühüm mexanizmi kimi onlar ÜDM-in 20–25%-nə malik olmaqla beynəlmilləşmənin əsas hərəkətverici qüvvəsinin özəyində dayanırlar. TMK-lar əsasən XIX əsrin sonlarından başlayaraq geniş inkişaf etməyə başladı.Ancaq TMK-ların tarixi daha qədimdir.İlk beynəlxalq iqtisadi fəaliyyətlə məşğul olmağa başlamış təşkilat "Tamplier ordeni"
sayılır.Onlar 1135-cil ildə hələ beynəlxalq səviyyədə bank işiylə məşğul idilər.Ancaq rəsmi şəkildə yaradılmış ilk TMK-a İngiltərənin "East İndia Company" TMK-dır.Bu kompaniya 1600-cü ildə İngiltərənin Hindistanda iqtisadi fəaliyyət göstərməsi üçun kraliça I Yelizavetanın əmriylə yaradılır.Sonralar ABŞ və Avropada kapitalizmin sürətli inkişafı çoxlu sayda TMK-ların yaranmasına səbəb oldu.
Trans Milli Korporasiyaların iqtisadiyyatda yeri
alt=TMK-ların strukturu|thumb|TMK-ların strukturu Beynəlxalq hüquqda – o cümlədən beynəlxalq iqtisadi hüquqda transmilli korporasiyalar (TMK) haqqında artıq kifayət qədər müddəalar və fikirlər formalaşmışdır. TMK-lər dünyanın bir çox ölkələrində müəssisələri və filialları olan nəhəng şirkətlər birliyidir. Hazırda müsbət və mənfi cəhətlər baxımından TMK-lərin rol və fəaliyyətləri müasir dünyada olduqca ziddiyyətli qiymətləndirilir.
TMK-ləri bir çox iqtisadçı alimlər texniki tərəqqinin daşıyıcısı olan proqressiv iqtisadi fenomen adlandırırlar. Şəksiz bu fikirlə razılaşmamaq mümkün deyil. Digər tərəfdən isə "üçüncü dünya" ölkələrinin təbii sərvətlərini xammal şəklində mənimsəyən, bu zaman həmin ölkələrin vətəndaşlarını misli görünməmiş və heç bir beynəlxalq normaya uyğun olmayan qayda və üsullarla istismar edən və neokolonializmin başlıca zərbə qüvvəsi sayılan TMK-lərin beynəlxalq leqal mafiya imici də formalaşmışdır. Lakin hər nə olursa-olsun TMK-lərin fəaliyyəti və inkişafı ilə bağlı proseslər dövrün qanunauyğun, obyektiv inkişafının nəticəsidir və bu proses qarşısıalınmazdır.
Bu gün dünyada TMK-lər qədər fəaliyyət göstərdikləri ölkələrin milli qanunvericiliyinə, eləcə də beynəlxalq hüquq normalarına etinasızlıq göstərən ikinci bir qüvvə çətin ki, tapılsın. TMK-lərin iqtisadi qüdrətini və dünya siyasətinə ciddi təsirini nəzərə alaraq bəzi qərb dövlətlərində bu qurumlara beynəlxalq hüququn subyekti statusunun verilməsi haqda fikirlər söyləyirlər. Bu fikirləri irəli sürənlərin arqumentləri şəksiz ki, kifayət qədər əsaslıdır, ən azı bu baxımdan ki, bu gün TMK-lərin beynəlxalq arenadakı istər iqtisadi, istərsə də siyasi təsir qüvvəsi dünyanın əksər dövlətlərinin təsir qüvvəsindən qat-qat üstündür. Lakin bu fikirlərə əks fikirlər də söylənilməkdədir. Belə ki, digər tərəflər hesab edir ki,TMK-lərin fəaliyyəti beynəlxalq hüquqla deyil, beynəlxalq xüsusi hüquqla tənzim olunur və bu baxımdan onlar beynəlxalq hüququn subyekti ola bilməzlər.
Trans Milli Korporasiyaların təşkilatlanması
BMT-nin hesablamalarına görə indiki dünyada 65 min transmilli korporasiya fəaliyyət göstərir. Bu 65 min transmilli korporasiyanın ümumilikdə 850 min xarici filialları mövcuddur və bu transmilli korporasiyalar 75 milyona yaxın insanı işlə təmin etmişdir. Transmilli korporasiyaların filiallarının və ana kompaniyalarının ölkələr üzrə yerləşməsinə diqqət yetirsək görə bilərik ki, ana kompaniyaların əksəriyyəti, yəni 80% sənayecə İEÖ-də yerləşmişdir. Yalnız 19,5% ana kompaniyanın yerləşdiyi ərazi İEOÖ-dir. 0,5% ana kompaniya isə post-sovet məkanında yerləşmişdir. Qız kompaniyaların (yəni xarici filialların) 33%-i İEÖ-də yerləşmişdir. 50% qız kompaniya iqtisadi cəhətdən az inkişaf etmiş ölkələrin (yəni İEOÖ-in) payına düşmüşdür. Yerdə qalan 17% qız kompaniya isə post-sovet məkanında yerləşmişdir.
TMk-lardan TOP-49
Aşağıda araşdırma müəlliflərinin məqalədə misal gətirdiyi və kürəsəl nəzarət şəbəkəsi təşkil edən 147 "supertəşkilat"dan TOP-49-i təqdim edilib:
Romario
Romario — Braziliya futbolçusu.
Həyatı
Romario 29 yanvar 1966-cı ildə Braziliyanın Rio de Janeiro şəhərində anadan olub. Romario 23 sentyabr 2009-cu ildə Braziliya Sosialist partiyasına üzv olub. Romarionun partiyaya qəbul olunması mərasimi Rio de Janeiro şəhərində geniş şəkildə keçirilib.
Karyerası
Romario müxtəlif vaxtlarda Vasko da Qama, Flamenqo, Fluminense, PSV Eyndhoven, Barselona, Valensiya, ABŞ-nin Mayami və Avstraliyanın Adelade Yunayte klublarının şərəfini qoruyub. Romario Braziliya yığma komandasının heyətində 70 oyunda meydana çıxıb və 55 qola imza atıb. 2007-ci ilin may ayında isə futbolçu karyerası ərzində 1000-ci qola imza atıb. Romario 1994-cü il mundialının ən yaxşı oyunçusu seçilməklə yanaşı həmin ilin ən yaxşı fubolçusu nominasiyasında da qalib gəlmişdi.
Makkuori adası
Makkuori adası — ada Sakit okeanın cənubunda, Tasmaniya adasından 1,5 min km cənub-şərqdə yerləşir. Ada inzibati cəhətdən Avstraliyanın Tasmaniya ştatına daxildir.
Coğrafiyası
Sualtı silsilənin səthə çıxdığı yerdə əmələ gəlimişdir. Sualtı səthi sahəsi 128 km², hündürlüyü isə 420 metr təşkil edir. Ada Avstraliyanın ən ucqar cənub nöqtəsidir. Adanın yaxınlığında Vişok-end-Klerk arxipelaqı yerləşir.
İqlimi
Adanın iqlmi rütubətli və küləkli olur. Orta aylıq temperatur +3,4 — +7,1 °S arasında dəyişir (orta illik +4,9 °S). İllik yağıntının miqdarı 912 mm-dir. thumb|left|220px|[[Şleqeli pinqvini|Makkuori pinqvini]]
Flora və fauna
Adada Makkuori kələmi (Stilbocarpa polaris) kimi endemik bitki növü yayılmışdır. Ada Dəniz fillərinin yerləşim yeridir. Burada Kral pinqvini (Aptenodytes patagonicus), Eynəkli pinqvin (Spheniscus demersus), Papua pinqvini (Pygoscelis papua) və Şleqeli pinqvini yayılmışdır.
Adada vaxtı ilə Makkuori atlanan tutuquşusu 1890-ci ilə qədər gözə dəysədə pişiklərin adaya gətirilməsi ilə onları daha heç kəs görməmişdir. Üstəlik adada Albatroslara rast gəlmək olar.
Adaya insan tərəfindən Dovşan və Pişik gətirilmişdir. 2002-ci ildə adaya yayılmış pişiklər tam məhv edilsələrdə dovşanların sayı 100 min baş olaraq qiymətləndirilir.
Tarixi
Ada 1810-ci ildə ingilislər tərəfindən aşkarlanır. Ada Yeni Cənubi Uels ştatının general-qubernatoru olan Laklan Makkuorinin şərəfinə adlandırılmışdır.
1820-ci ildə Birinci rus antarktik ekspedisiyası tərəfindən ziyarət olmuşdur.
Əhalisi
Adanın daimi əhalisi yoxdur. Əhalisi əsasən elmi işçilərdir. Mövsümdən asılı olaraq. Qütb stansiyası fəaliyyət göstərir.
Ümumdünya irsi
Ərazi 1978-ildə qoruq elan edilərək UNESCO-nun Ümumdünya İrsi siyahısına daxil edilmişdir.
23 dekabr 2004-ildə adanın şimalında 8,1 bal güçündə zəlzələ baş vermişdir.
Euphorbia hofstaetteri
—  aləminin  dəstəsinin  fəsiləsinin  cinsinə aid bitki növü.
Son zəng
thumb|[[Yekaterinburq|Sverdlovsk məktəbində son zəng, 1968]] Son zəng – Azərbaycanın ümumtəhsil məktəblərində hər il iyunun 14-də qeyd edilən bayram, məktəbin qurtardığı gün. Son zəng SSRİ dövründə və dövlət müstəqilliyinin bərpasından sonra 2005-ci ilə qədər mayın 25-i, 2005-ci ildən 2016-cı ilə qədər isə mayın 31-də qeyd olunmuşdur. Son zəng zamanı məktəbi bitirən 11-ci sinif şagirdləri məzun adı qazanır.
Epye-Rü
Epye-Rü — Fransada bələdiyyə, region — İl-de-Frans, departament  — Val-d'Uaz, rayon — Pontuaz, kanton — Marin. Əhalisi — NaN nəfər (1999).
Bələdiyyə Paris şəhərinin təxminən 36 km şimal-qərbdə, Serji bələdiyyəsinin 9 km şimalında yerləşir.
Demoqrafiya
Əhalinin dinamikası (Cassini и INSEE ):
Elçin Əzizov (müğənni)
Elçin Yaşar oğlu Əzizov  — azərbaycanlı bariton opera müğənnisi, Azərbaycanın xalq artisti (2018), Dövlət Akademik Böyük Teatrın solisti (2008-ci ildən).
Həyatı
Elçin Əzizov 1975-ci ildə Bakıda anadan olub. İlk dəfə 4 aprel 1992-ci ildə məktəblərarası ŞHK yarışında çıxış edib.Bununla o, "Parni iz Baku" komandası ilə tanış olur və onlara qoşulur.Həmin il "Bakılı oğlanlar" KVN çempionu oldu və 1993-cü ildə finala yüksəldi. 1993-cü ildə Azərbaycan Dövlət Mədəniyyət və İncəsənət Universiteti-nin rejissorluq fakültəsinə daxil olub.2000-ci ildə Elçin Əzizov "Parni iz Baku" ilə Kuboku və "XX əsrin ən yaxşı komandası" ünvanını qazandı.
2005-ci ildə ona Filarmoniyadan oxumaq təklif gəlir və onun konsert proqramı ilə çıxış edir. Filarmoniyada Murad Adıgözəlzadə ilə təqdimat keçirib. Həmin ilin yayında Türkiyəyə dəvət olunub. 2005-ci ildə Avstriyada Motsareum Universitetinin yay akademiyasında təhsil alıb. 2005-2007-ci ildə isə Azad Əliyevin rəhbərliyi altında Bakı Musiqi Akademiyasının vokal şöbəsində təhsilini davam etdirib.
2007-ci ildən Qalina Vişnevskayanın opera studiyasında çalışıb. İlk dəfə Jorj Bizenin Karmen operasında Eskamilyo rolunda çıxış edib. Müxtəlif opera tamaşalarında iştirak edib, filmlərə çəkilib. Rusiya istehsalı olan "Turistlər" serialında (Lean-M, Ren TV, 2005, Rusiya) Jan rolunu ifa edib. Bülbül adına 3-cü Beynəlxalq Müsabiqənin (2005) laureatı, Motsart 9-cu Beynəlxalq Müsabiqənin finalçısı (2006, Zaltsburq), Beynəlxalq Musiqi Xadimləri İttifaqının müfatakçısıdır (2006, Moskva).
2008-ci ildə Moskvada Böyük Teatrda Modest Musorqskinin "Boris Qodunov" operası ilə debüt edib.
27 may 2018-ci ildə Azərbaycanın xalq artisti fəxri adına layiq görülmüşdür.
Petrol Ofisi
Petrol Ofisi 18 fevral 1941-ci il tarixində neft məhsullarının idxalı, depolaması, ayırılması və paylanması məqsədi ilə dövlət şirkəti olaraq qurulub. 1983-cü ildə anonim şirkətə çevrildi. 2000-ci ildə şirkət özəlləşdirildi və 13 mart 2006-cı ildə Avstriya neft şirkəti OMV şirkətin %34-ni, 2010-cu ildə isə %54-ni toplamda 2,4 milyard ABŞ dollarına satın aldı. 2016-cı ildə 9 milyard satış gəliri əldə edən Petrol Ofisi Türkiyənin ən böyük özəl sektor şirkətlərindən biridir. 1709 ədəd yanacaqdoldurma məntəqəsi, 1 sürtkü yağları fabriki, 10 yanacaq və 4 LPG terminal, 20 hava limanı təminat modulları və 1,1 milyon kub metr anbar tutumu ilə Türkiyənin lider yanacaq və sürtkü yağı şirkətidir. Petrol Ofisi sürtkü yağları və qres istehsalını 140.000 ton istehsal qabiliyyətinə sahib fabrikində həyata keçirir.
Euphorbia hooveri
—  aləminin  dəstəsinin  fəsiləsinin  cinsinə aid bitki növü.
Canbala
Can Bala — Azərbaycanın ilk uşaq pop-qrupu.
Can Balanın rəhbərləri və yaradıcıları bəstəkar-musiqişünaslar Məryəm Əlibəyli və Natiq Qəzənfəroğludur. Qrup üzvləri Kənan İsmayılov, Tural Hüseyn, Elmira Əliyeva, Ceyran Kərimovadır.
Azərbaycan bəstəkarları Üzeyir Hacıbəyli, Qəmbər Hüseynli, Fikrət Əmirov, Vasif Adıgözəlov kimi korifeylərlə yanaşı, həm özünün, həm də Məryəm xanımın yazdığı mahnılar qrupa çox böyük uğurlar gətirib.
Can Bala hazırda Azərbaycan Dövlət Uşaq Filarmoniyasının nəzdində fəaliyyət göstərir. Filarmoniyanın direktoru Fərəh Şəkinskaya qrupun fəaliyyəti üçün imkan daxilində hər cür şərait yaradır. Qrupun orijinal geyimləri üzərində dizayner Gülnarə Xəlilova işləyir.
Can Bala pop qrupu üçün müasir rəqslər də qoyulur. Bu rəqslər Xəyal İsrafilov tərəfindən hazırlanır. Mahnıların aranjemanları isə N.Qəzənfəroğluya məxsusdur. Hər bir mahnı teatrlaşdırılmış formada tamaşaçıya təqdim olunur.
Hüseyn xan (Şəki xanı)
Hüseyn xan — sonuncu Şəki xanı.
Abbas mirzənin özü də Nuxaya gəlib çıxmışdı və burada onun atasının — İran şahı Fətəli xan Qacarın, adından sikkə zərb edilməsinə başlanılmışdı. Lakin Abbas mirzənin Gəncə yaxınlığında ruslar tərəfindən məğlub edilməsi və onun 30 sentyabrda Arazı keçib İrana geri çəkilməsi nəticəsində hərbi dəstəkdən məhrum olan Hüseyn xan, bundan sonra cəmi 1 ay yerində duruş gətirə bildi. Qafqazdakı rus qoşunlarının baş komandanı knyaz Yermolov 31 oktyabrda böyük bir ordu ilə Nuxaya yaxınlaşanda Hüseyn xan ruslarla qarşıdurmaya getməyərək İrana qaçdı. Beləliklə, Hüseyn xanın xanlıq dövrü heç 3 ay davam etmədi.
Yerli mənbələrdə
120px|thumb|a) [[Şəki xanlığı, Noxu, Fətəli şah Qacar adından 1242-ci hicri ilində (1826) zərb edilmiş gümüş abbası.]] 120px|thumb| b) [[Şəki xanlığı, Noxu, Fətəli şah Qacar adından 1242-ci hicri ilində (1826) zərb edilmiş gümüş abbası.]] Narrativ mənbədə — Şəkidə tərtib olunmuş maddeyi-tarixlərdə, Hüseyn xanın Şəkidə xan olması tarıxi  belə göstərilir:
Rus mənbələrində
Gürcüstanın Rusiyaya birləşdirilməsinin 100 illiyi münasibəti ilə tərtib edilmiş "Qafqazda Rus hakimiyyətinin bərqərar olması" adlı kitabda qeyd edilir ki,
Ruslar Abbas Mirzənin İrana geri çəkilməsindən heç 1 ay keçməmiş, onun son yürüşü zamanı əllərindən çıxmış bütün əraziləri, təkrarən öz hakimiyyətləri altına ala bildilər, o cümlədən, onlar 17 oktyabr tarixində köhnə Şamaxıya daxil olmuşdular və Mustafa xan da qaçmışdı, yalnız Şəkidə rus hakimiyyəti hələ bərpa edilməmişdi.
Şəkidə rus hakimiyyətinin bərpa edilməsi və Hüseyn xanın hakimiyyətinə son qoyulması üçün Nuxaya hərəkət edən rus ordusunun başında, şəxsən Qafqazdakı rus qoşunlarının baş komandanı general Yermolov durdu. Rus hərb tarixçisi N.F.Dubrovinin yazdığına görə
Digər rus məbəsinə görə isə
"Qarabağnamələrdə"
Hüseyn xanın Şəkidə xan olması barədə "Qarabağnamələr"də də məlumat var. Məsələn Mirzə Adıgözəl bəy yazır ki,
Mirzə Yusif Qarabaği isə bunu yazır:
Hüseyn xanın İrana qaçmasından az sonra Şəki xanlığının bərpası istiqamətində edilən başqa cəhdlər
200px|left|thumb|Cənubi Qafqaz 1826-1828-ci illərdə "Qafqazda Rus hakimiyyətinin bərqərar olması" kitabında qeyd edilir ki,
Vəfatı
Şəkidə tərtib edilmiş maddeyi-tarixlərdə, Hüseyn xanın  hicri 1225-ci ildə ölməsi göstərilir ki, bu da miladi 1829 – 1830-cu illərə uyğun gəlir.
Əminə Pakrəvanın "Abbas Mirzə və Azərbaycan" kitabında yazılanlardan isə belə çıxır ki, Hüseyn xan ruslarla döyüşdə öldürülmüşdür:
Lakin Hacı Cəmil tərəfindən tərtib olunmuş "Şəki xanlarının nəsil şəcərəsində" göstərilir ki, Hüseyn xan 1831-ci ildə, yaşadığı Meşgində dünyasını dəyişmişdir.
Qardaşları
"Şəki xanlarının nəsil şəcərəsi"ndə həm də qeyd edilmişdir ki, Hüseyn xanın qardaşı Hacı xan nə vaxtsa İranda Kirmanşahın qubernatoru imiş və həmin şəhərin yaxınlığındakı Kerend kəndinin adamları tərəfindən öldürülmüşdür. Hüseyn xanın digər qardaşı Süleyman xan isə rus ordusunda xidmət etmiş, Varşavada vuruşmuş və polkovnik rütbəsinə qədər yüksəlmişdir.
Harri Martinson
Harri Edmund Martinson ) — İsveç yazıçısı, şairi, Ədəbiyyat üzrə Novel mükafatı laureatı (1974; Eyvind Yunson ilə birlikdə).
Həyatı
İsveç yazıçısı, şair və jurnalist Harri Edmund Martinson uzaq səfərlər kapitanının oğlu idi. İveçin cənubunda doğulmuşdu. Altı yaşında atasını itirmişdi. İi il sonra anası onu və altı bacısını ataraq Amerikaya köçmüşdü. Uşaqlar isə ən imkansız, bərbad vəziyyətdə olan yetimxanalarda böyümüşdülər. Təbii ki, belə bir vəziyyətdə hər hansı ardıcıl təhsildən söhbət gedə bilməzdi.
Şəraitin dözülməzliyi Harrini saxlandığı uşaq evlərindən ara-sıra qaçmağa məcbur etmişdi. Müstəqil həyata erkən yaşlarından başlamışdı. Göteborq limanındakı gəmilərdən birinə yunqa kimi işə düzəlmiş, 1920-1927-ci illərdə matros və ocaqçı olmuşdu. Çinin, Hindistanın, Cənubi Amerikanın müxtəlif limanlarında xidmət etdiyi gəmilərdən dəfələrlə qaçmış, təsadüfi və mövsümi işlərdə çalışmış, sərgərdan həyat keçirmişdi. Sonradan çətinliklə müalicə olunduğu vərəm xəstəliyinə də bu ağır dövrdə tutulmuşdu.
Hər şeyi dəyişmək qərarına gələn Harri Martinson 1929-cu ildə özündən 14 yaş böyük yazıçı qadın Mao Şvartsla (əsl ad və soyadı Helda Yuxansson idi, bir sıra əsərlərini Mao Martinson təxəllüsü ilə çap etdirmişdi) evlənmişdi. Eyni ildə "Xəyal-gəmi" şeirlər kitabını çap etdirmişdi. Tənqid bu şeirlərdə müəllifin özündən daha çox Artur Lundkvist, Redyard Kiplinq, Uolt Uitmen, Karl Sendberq kimi tanınmış sənətkarların təsirini görmüşdü.
"Köçəri" (1931) kitabında şairin daha yetkin lirik əsərləri toplanmışdı. Modernist ədəbiyyatın təsiri altında yazılmış bu sərbəst, qafiyəsiz şeirlər dilinin və sintaksisin qeyri-ənənəviliyi baxımından müəyyən mübahisələr doğursa da, onlardakı obrazların yeniliyi və təravətliliyi heç kəsi laqeyd buraxmamışdı. Həm "Köçərilər", həm də ardınca çap olunan "Müasir lirika" (1931), "Təbiət" (1934) kitabları Harri Martinsonu dəbdə olan primitivizm ədəbi cərəyanının nümayəndələri sırasına daxil etməyə imkan vermirdi. Bu şeirlərdə əksər hallarda təbiətlə cəmiyyət üzbəüz qoyulur, birincinin təbiiliyi və harmoniyası fonunda ikincinin qüsurları göstərilirdi. Əhlikef və sərgərdan gəncin əsas qəhrəman kimi təsvir olunduğu "Məqsədsiz səyahət" (1933), "Vida yeri" (1933) avtobioqrafik səfər qeydlərinin ardınca Martinson "Gicitkan çiçəkləyəndə" (1935) və "Həyat yolu" (1936) romanlarını çap etdirmişdi. Bu romanlarda müəllifin fərəhsiz uşaqlıq və ilk gənclik illərinin təsirli lövhələri canlandırılmışdı. "Gicitkan çiçəkləyəndə" romanı xüsusi ilə böyük populyarlıq qazanmış və 30-dan çox dilə tərcümə edilmişdi. Artıq bu dövrdə Harri Martinsonu İsveç fəhlə ədəbiyyatının görkəmli nümayəndələrindən biri sayırdılar. O, özü kimi "proletar yazıçısı" olan xanımı ilə birlikdə 1934-cü ildə SSRİ-yə gəlmiş, Sovet yazıçılarının I qurultayında iştirak etmişdi. Lakin bir sıra Avropa yazıçılarından fərqli olaraq, Martinson qətiyyən SSRİ heyranına çevrilməmişdi. Əksinə, 1939-cu ildə sovet-Finlandiya müharibəsi başlayanda ruslarla vuruşmaq üçün İsveç könüllüləri korpusuna yazılmışdı. Ancaq səhhəti ilə bağlı problemlər yarandığından hərbi əməliyyatlarda iştirak edə bilməmişdi. Əvəzində dəfələrlə əsgərlər qarşısında çıxış edərək onları ruhlandırmışdı.
103 nəğmədən ibarət "Aniara" fəlsəfi poemasında isə Martinson müasir Nuh gəmisində — atom fəlakətindən sonra səkkiz min yer sakininin sığınacaq tapdığı kosmik stansiyada yaşanan həyatı və insan münasibətlərini təsvir etmişdi. Bu poemada müəllif həm də mənəvi dəyərlərdən məhrum olan, yalnız texnikaya tapınan insanlığın necə bir aqibətlə üzləşdiyini göstərməyə çalışmışdı. Əsəri dahiyanə sayanlar da, onun çox iddialı və xaotik olduğunu söyləyənlər də tapılmışdı. Texnika əsri ilə təbiət harmoniyası arasındakı ziddiyyətlər, insanın üzləşdiyi tənhalıq və yadlaşma problemi müəllifin 60-cı illərdə qələmə aldığı bir sıra poeziya nümunələrinin və nəsr əsərlərinin əsas mövzusu idi. Bu dövrdə Martinson ümumən maraqla qarşılanan bir neçə pyes də yazmışdı.
1974-cü ildə Harri Martinson həmvətəni Eyvind Yohnsonla birlikdə Nobel mükafatı laureatı oldu. Bundan əvvəl o, Beynəlxalq Henrik Steffens mükafatı (1972) almışdı. Martinson Nobel laureatı adına "şeh damlasından tutmuş kosmosa qədər hər şeyin əks olunduğu yaradıcılığına görə" layiq görülmüşdü. Sonuncu dəfə ədəbiyyat sahəsində Nobel mükafatının isveçli yazıçıya 1951-ci ildə (Per Lagerkvist) verilməsinə baxmayaraq, İsveç Akademiyasını tərəfkeşlikdə, üzvlərini (hər iki laureat Akademiyanın üzvü idi) qabağa çəkməkdə təqsirləndirənlər tapılmışdı. Bu səslər mükafatın vətənində –İsveçdə daha ucadan eşidilmişdi. Ünvanına deyilən tənqidlər həssas təbiətli Martinsonun psixikasında sarsıntılar yaratmışdı. O, 1978-ci ilin fevralında müalicə olunduğu Stokholmun Karolinska İnstitutunda intihar edərək həyatına son qoymuşdu. Harri Martinson intihara əl atan üçüncü Nobel mükafatı laureatı idi.
Sagopa Kajmer
Sagopa Kajmer (əsl adı Yunis Özyavuz, ; d. ) — türk repçi, bəstəkar və DJ.
1978–1997: İlk vaxt
Yunis Mehmet oğlu Özyavuz 17 avqust 1978-ci ildə Türkiyənin Samsun şəhərində ailənin ilk övladı olaraq dünyaya gəlmişdir. İbtidai, orta və lisey təhsilini Samsunda almışdır. 1997-ci ildə İstanbul Universitetinə daxil olmuş, Fars dili və Ədəbiyyatı fakültəsində təhsil almışdır. Ali təhsili ilə əlaqədar bu andan etibarən İstanbulda yaşamağa başlamışdır.
Yunis Özyavuz, musiqi həyatına Samsunda yerli bir radioda DJlik edərək başlamışdır. İlk DJ təxəllüsü Rapper M. C. (Rapper Mic Check), daha sonrakı isə Dj Mic Check olmuşdur. . H2000 və J&B kimi festivallarda iştirak etmişdir.
1998–2003: Karyerasının başlanğıcı
1998-ci ildə şəxsi musiqi studiyası olan Kuvvetmira adlı musiqi studiyası qurmuşdur.
1999-cu ildə müxtəlif türk repçilərin olduğu Türkiyənin ilk underground rep albomu Yeraltı Operasyonu adlı yığma (müştərək) albomda Silahsız Kuvvet təxəllüsü ilə iştirak etmişdir.
Yunis Özyavuz Silahsız Kuvvet təxəllüsü ilə 2001-ci ildə ilk solo albomu olan Sözlerim Silahımı buraxmışdır.
2001-ci ildə On Kurşun adlı albomunu internet vasitəsilə yayınlamışdır.
DJ Mic Check 2002–2013-cü illərdə Power FM radiosunda fəaliyyət göstərmişdir.
Yunis Özyavuz Dj Mic Check təxəllüsü ilə türk repçisi Cezanın 2002-ci ildə çıxan Med-Cezir albomuna prodüserlik etmişdir.
2002-ci ildə Silahsız Kuvvet təxəllüsündən imtina edib, Sagopa Kajmer təxəllüsündən istifadə etməyə başlamışdır.
16 iyul 2002-ci il tarixində Sagopa Kajmer təxəllüsü ilə eyniadlı (Sagopa Kajmer) albomunu buraxmışdır.
2002-ci ildə növbəti albomu olan Pesimist EP 2 EPini internet vasitəsilə paylaşmışdır.
Yunis Özyavuz Dj Mic Check təxəllüsü ilə türk repçisi Fuadın 2003-cü ildə çıxan Hassickdir? III albomuna prodüserlik, albomundakı Bu Ne Curet mahnısına isə vokallıq etmişdir.
Yunis Özyavuz çəkilişlərinə 2002-ci ildə başlanılıb, 12 noyabr 2004-cü ildə premyerası olan G. O. R. A filminin musiqilərini (soundtrack) hazırlamışdır.
2004–2009: Bir Pesimistin Gözyaşları, Romantizma, Kötü İnsanları Tanıma Senesi
Sagopa Kajmer 2004-cü ildə Bir Pesimistin Gözyaşları albomunu buraxmışdır.
Yunis Özyavuz Dj Mic Check təxəllüsü ilə 2004-cü ildə türk repçisi Dr.Fuchsın Huzur N Darem albomuna prodüserlik etmişdir.
Yunis Özyavuz Dj Mic Check təxəllüsü ilə 2004-cü ildə türk repçisi Cezanın Rapstar albomunun prodüserlərindən biri olmuşdur.
2005-ci ildə növbəti solo albomu olan Romantizma albomunu buraxmışdır.
2005-ci ildə növbəti albomu Pesimist EP 3 EPini yayımlamışdır.
Sagopa Kajmer 11 avqust 2005-ci ildə köhnə həyat yoldaşı Kolera (Əsən Gülər) ilə birlikdə Melankolia Müzik adlı musiqi şirkətini qurmuşdur. Sagopa Kajmer, bunu bir müsahibəsində "Boğulacağıqsa öz dənizimizdə boğularıq dedik." şəklində açıqlamışdır.
Sagopa Kajmer, Kolera və Kuvvetmirada iştirak edən digər rep sənətçiləri 2006-cı ildə Melankolia Müzikin ilk albomu Kafileni buraxmışlar. Bu albomda Sagopa Kajmer söz və musiqisi özünə aid olan Baytar adlı mahnısını ifa etmişdir. Bundan başqa albomun prodüserliyini də Sagopa Kajmer etmişdir.
2006-cı ildə Sagopa Kajmerin Pesimist EP seriyasına aid olan 4-cü albomu Pesimist EP 4 — Kurşun Asker yayımlanmışdır. Albomda Kolera, Mozole Mirach və Ewren kimi repçilərlə duetlər olmuşdur.
Sagopa Kajmerin 26 aprel 2007-ci il tarixində Kolera ilə duet albomları olan İkimizi Anlatan Bir Şey adlı albom çıxmışdır.
13 mart 2008-ci il tarixində Sagopa Kajmerin Melankolia Müzik etiketi ilə çıxardığı ilk solo albom olan Kötü İnsanları Tanıma Senesi adlı albomunu çıxmışdır.